NBA 1956-57

H αγωνιστική περίοδος 1956-57 ήταν η 11η στην ιστορία του NBA. Στο πρωτάθλημα έλαβαν μέρος 8 ομάδες και έδωσαν 72 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μπόστον Σέλτικς κέρδισαν τους Σαιντ Λούις Χοκς με 4-3 νίκες στους τελικούς και κατέκτησαν τον τίτλο για πρώτη φορά στην ιστορία τους. Αυτός ήταν ο πρώτος από τους πολλούς τίτλους που θα ακολουθούσαν για την ομάδα της Βοστώνης κατά τα επόμενα χρόνια.

 Αξιοσημείωτα γεγονότα 
 Ο Σιχούγκο Γκριν του πανεπιστημίου του Ντούκεσν επιλέχθηκε στο νούμερο 1 του Ντραφτ από τους Ρότσεστερ Ρόγιαλς.
 Στο ίδιο ντραφτ, οι Σαιντ Λούις Χοκς επέλεξαν στο νούμερο 2 τον Μπιλ Ράσελ, όμως τον έδωσαν στους Μπόστον Σέλτικς με αντάλλαγμα τους Εντ Μακόλεϊ και Κλιφ Χάγκαν. Όπως αποδείχτηκε, αυτή η ανταλλαγή άλλαξε την ιστορία ολόκληρου του NBA για τα επόμενα χρόνια, αφού οι Σέλτικς κατέκτησαν 11 πρωταθλήματα το διάστημα 1957-1969, με τον Ράσελ να αναδεικνύεται πολυτιμότερος παίκτης στα 5 από αυτά. Σε αυτό βοήθησε και η πλαισίωση του Ράσελ με δύο σημαντικές προσθήκες από το ίδιο ντραφτ: τον Τομ Χάινσον στον πρώτο γύρο (8 φορές πρωταθλητής ως παίκτης και 2 ως πρώτος προπονητής) και τον Κέι Σι Τζόουνς στον δεύτερο γύρο (8 φορές πρωταθλητής ως παίκτης, 1 ως βοηθός προπονητή και 2 ως πρώτος προπονητής).
 Το All-Star Game της σεζόν έλαβε χώρα την Τρίτη 15 Ιανουαρίου 1957 στο Boston Garden της Βοστώνης. Μπροστά σε 11.178 θεατές, η Ανατολή επικράτησε της Δύσης με 109-97. Ο Μπομπ Κούζι των Μπόστον Σέλτικς έλαβε το βραβείο του πολυτιμότερου παίκτη.
 Μετά το τέλος της αγωνιστικής περιόδου, οι Φορτ Γουέιν Πίστονς μετακόμισαν στο Ντιτρόιτ του Μίσιγκαν και μετονομάστηκαν σε Ντιτρόιτ Πίστονς, ενώ οι Ρότσεστερ Ρόγιαλς μετακόμισαν στο Σινσινάτι του Οχάιο και μετονομάστηκαν σε Σινσινάτι Ρόγιαλς.

+Αλλαγές προπονητώνΚατά τη διάρκεια της σεζόν Ομάδα Απερχόμενος προπονητής Νέος προπονητής Σαιντ Λούις Χοκς Ρεντ Χόλζμαν Σλέιτερ ΜάρτινΆλεξ Χάνουμ Σίρακιουζ Νάσιοναλς Αλ Τσέρβι Πολ Σέιμουρ

 Κανονική περίοδος 
 Βαθμολογίες 

Δυτική Περιφέρεια
ΘέσηΟμάδαΝίκεςΉττες% Νικών1Σαιντ Λούις Χοκς343847,2%2Μινεάπολις Λέικερς343847,2%3Φορτ Γουέιν Πίστονς343847,2%4Ρότσεστερ Ρόγιαλς314143,1%

Ανατολική Περιφέρεια
ΘέσηΟμάδαΝίκεςΉττες% Νικών1Μπόστον Σέλτικς442861,1%2Σίρακιουζ Νάσιοναλς383452,8%3Φιλαδέλφεια Ουόριορς373551,4%4Νιου Γιορκ Νικς363650,0%

  Πρόκριση στα πλέι-οφ

 Μπαράζ ισοβαθμιών Δυτικής κατηγορίας 

 Ημερομηνία  Γηπεδούχος  Αποτέλεσμα  Φιλοξενούμενη  Γήπεδο 14 Μαρτίου  Σαιντ Λούις Χοκς  115-103  Φορτ Γουέιν Πίστονς  Kiel Auditorium 16 Μαρτίου  Σαιντ Λούις Χοκς  114-111 (παρ.)  Μινεάπολις Λέικερς  Kiel AuditoriumΟι Σαιντ Λούις Χοκς κατέκτησαν την πρώτη θέση στη Δυτική κατηγορία, οι Μινεάπολις Λέικερς τη δεύτερη και οι Φορτ Γουέιν Πίστονς την τρίτη

 Κορυφαίοι στατιστικών 
ΚατηγορίαΌνομα ΟμάδαΣτατιστικάΠόντοιΠολ ΑράιζινΦιλαδέλφεια Ουόριορς1.817ΡιμπάουντΜόρις ΣτόουκςΡότσεστερ Ρόγιαλς1.256ΑσίστΜπομπ ΚούζιΜπόστον Σέλτικς478Σουτ εντός παιδιάς (%)Νιλ ΤζόνστονΦιλαδέλφεια Ουόριορς44,7% Βολές (%)Μπιλ ΣάρμανΜπόστον Σέλτικς90,5%

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

 Βραβεύσεις 
 Πολυτιμότερος παίκτης (MVP): Μπομπ Κούζι (Μπόστον Σέλτικς)
 Rookie της χρονιάς: Τομ Χάινσον (Μπόστον Σέλτικς)

 Καλύτερη πεντάδα
 Πολ Αράιζιν (Φιλαδέλφεια Ουόριορς)
 Μπομπ Πετίτ (Σαιντ Λούις Χοκς)
 Μπομπ Κούζι (Μπόστον Σέλτικς)
 Μπιλ Σάρμαν (Μπόστον Σέλτικς)
 Ντολφ Σέις (Σίρακιουζ Νάσιοναλς)

 2η καλύτερη πεντάδα
 Ντικ Γκαρμέικερ (Μινεάπολις Λέικερς)
 Νιλ Τζόνστον (Φιλαδέλφεια Ουόριορς)
 Σλέιτερ Μάρτιν (Σαιντ Λούις Χοκς)
 Μόρις Στόουκς (Ρότσεστερ Ρόγιαλς)
 Τζορτζ Γιάρντλι (Φορτ Γουέιν Πίστονς)

 Πλέι-οφ 

 Παραπομπές 

 Εξωτερικοί σύνδεσμοι 
Αγωνιστική περίοδος 1956-57 στο NBA.com
Περίληψη αγωνιστικής περιόδου 1956-57  στο Basketball-Reference.com